**Srednja škola Ivana Trnskoga**

**Hrvatska Kostajnica**

**U Hrvatskoj Kostajnici 19. prosinca 2019.**

**IZVJEŠĆE NA POLUGODIŠTU 2019./2020. O REALIZACIJI PREVENTIVNIH PROGRAMA**

Sukladno članku 24, stavku 1. i 2. „Pravilnika o načinu postupanja odgojno – obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima“ donosimo izvješće o provedbi Preventivnih programa u našoj Školi.

Aktivnosti preventivnih programa provode se kroz rad triju povjerenstava:

1. Povjerenstvo za borbu protiv ovisnosti
2. Povjerenstvo za borbu protiv nasilja
3. Povjerenstvo za odgoj i obrazovanje za ljudska prava

U ovom polugodištu planirane aktivnosti provedene su tijekom sati razrednika, redovnu i izbornu nastavu, izvannastavne aktivnosti i projektne aktivnosti. Također, važniji datumi obilježeni su prigodnim panoima i vijestima na web – stranici Škole.

Važnije aktivnosti provedene u prvom polugodištu školske godine 2019./2020. su:

1. Prema kurikulumu zdravstvenog odgoja kroz satove razrednika odrađene su planirane radionice:
* Za prvi razred srednje škole: Alkohol i droge – utjecaj na pojedince, obitelj i zajednicu; Rizična ponašanja i posljedice na obrazovanje te profesionalni razvoj i karijeru
* Za drugi razred srednje škole: Kockanje i klađenje adolescenata i mladih; Utjecaj medija i vršnjaka na korištenje sredstava ovisnosti
* Za treći razred srednje škole: Alkohol i promet; Utjecaj sredstava

ovisnosti na društveni život te karijeru

1. Dana 2. listopada 2019. organizirali smo snimanje zajedničke fotografije u obliku ružičaste vrpce i na taj način se uključili u akciju „Ružičasta vrpca“, koju provodi udruga „Sve za nju“ iz Zagreba. U ovoj akciji smo u suradnji s gđom Ljiljanom Vukota, voditeljicom Centra za psihološku pomoć Udruge „SVE za NJU“ i doktoricom Ajom Pavičić, a uz pomoć učenika i djelatnika Škole obilježili Nacionalni dan borbe protiv raka dojke. Učenici su sa svojim nastavnicima priredili ružičaste balone pomoću kojih je formirana ružičasta vrpca na ocrtanom školskom igralištu.
2. Povodom Međunarodnog dana nenasilja, 2. listopada, učenici 3.b razreda, pod mentorstvom prof. Milane Sadiković Lukić, sudjelovali su u radionici Borba za jabuku, kojom se nastoji osvijestiti važnost rješavanja konflikata mirnim putem. Učenici 1.b razreda izradili su tom prigodom plakat.
3. Suradnja s Društvenim centrom Hrvatska Kostajnica - U okviru Dana kruha

učenici predstavnici Vijeća učenika u pratnji pedagoginje Mirele Majstorović i knjižničarke Branke Ljepoja posjetili su Društveni centar Hrvatska Kostajnica kako bi se družili s korisnicima i tom prigodom im povodom Dana kruha uručili dar (pekarske proizvode koje su ispekli učenici i njihovi roditelji).

1. Međunarodni dan borbe protiv trgovanja ljudima obilježen je 18. listopada 2019., a učenike 4a razreda s tim je problemom upoznao kontakt policajac Perica Markan iz PS Hrvatska Kostajnica, u suradnji s Gradskim društvom Crvenog križa Hrvatske Kostajnice i gđom Majom Böhm. Uz promotivne materijale, u obliku letaka i upitnika, učenici su kroz predavanje i prezentaciju mogli doznati više o ovom problemu. Cilj obilježavanja ovog dana je jačanje svijesti javnosti u borbi protiv trgovanja ljudima.
2. Svjetski dan ljubaznosti, 13 . studenog učenici 1.b razreda, pod mentorstvom profesorice Milane Sadiković Lukić, obilježili su izradom ‚‚uputa ljubaznosti‛‛. Na taj način nastojali su probuditi svijest učenika i djelatnika Škole, ali i zajednice, o gestama koje će drugima pokazati da nismo sebični i da nam je stalo do njih. Učenici 1.e razreda izradili su i  prigodni plakat.
3. Povodom Međunarodnog dana tolerancije 16. studenog učenici 1.a, 2.a, 2.b, i 1.d razreda sudjelovali su u Glazbenoj slušaonici tolerancije te izradili prigodni plakat.
4. U ponedjeljak, 18.11. 2019. kontakt policajac i psihologinja iz CZSS -a Hrvatska Kostajnica održali su predavanje za učenike 1b razreda povodom Europskog dan zaštite djece od seksualnog zlostavljanja.
5. Objava obavijesti o Programu Zaštite sigurnosti djece na Internetu i u svijetu mrežnih tehnologija na web stranicama škole prema naputku MZO – a.
6. Međunarodni dan ljudskih prava 10. prosinca, obilježili su učenici volonteri 3a razreda pod mentorstvom knjižničarke Branke Ljepoja, prof. izradom plakata povodom 30 obljetnice Dječjih prava.

Voditeljice preventivnih programa:

Mirela Majstorović, prof., (ovisnosti )

Branka Ljepoja, prof. (ljudska prava)

 Milana Sadiković Lukić, prof. (nasilje)